**OBVESTILO O CEPLJENJU PSOV PROTI STEKLINI**

**Spoštovani lastnik psa,**

**kuža: PES, številka mikročipa: CHIP\_NR,**

**na podlagi podatkov, pridobljenih v Centralnem registru psov, vas kot lastnika psa obveščamo, da bi morali vašega psa cepiti proti steklini v mesecu juliju 2020. Natančen datum preverite v potnem listu vašega psa ali pri svojem veterinarju.**

Mikročip je izpisan le za enega vašega psa, zato v primeru, če imate več psov, preverite ali je še za katerega drugega psa potrebno v kratkem poskrbeti za cepljenje.

Na podlagi Zakona o veterinarskih merilih skladnosti (Ur. l. RS, št. 93/2005) ter Pravilnika o ukrepih za ugotavljanje, preprečevanje širjenja in zatiranje stekline (Ur. l. RS, št. 98/2013) morajo lastniki psov zagotoviti, da so psi **prvič cepljeni proti steklini** (primarno cepljenje) **v starosti od 12 do 16 tednov. Drugo in tretje cepljenje psov je potrebno opraviti v razmikih do 12 mesecev od predhodnega cepljenja**, vendar dve zaporedni cepljenji ne smeta biti opravljeni v istem koledarskem letu. Za tretje cepljenje se uporabijo cepiva, ki zagotavljajo imunost več kot eno leto. Vsa nadaljnja cepljenja se opravijo v skladu z navodili proizvajalca cepiva. **Če se drugo, tretje ali nadaljnja cepljenja ne izvajajo v navedenih rokih, se cepljenje po prekinitvi šteje kot prvo cepljenje.**

Ravno tako mora lastnik psa pooblaščeni veterinarski organizaciji za cepljenje proti steklini prijaviti **pogin, spremembo lastništva** ali **evtanazijo** psa, če ni izvedena v pooblaščeni veterinarski organizaciji. **Pobeg** oziroma **odtujitev** psa lahko prijavi tudi zavetišču za zapuščene živali.

**Če podatek o poteku cepljenja ni pravilen ali psa nimate več (če je poginil ali ste ga prodali, oddali), uredite podatke pri veterinarju.**

Dodatne informacije so dosegljive na spletnem portalu *Veterinarske zbornice Slovenije*, na naslovu: <https://www.vzb.si/index.php/dejavnosti/veterinarske-organizacije>, kjer najdete **seznam veterinarskih organizacij, pooblaščenih za vodenje Centralnega registra psov in cepljenje proti steklini**

ter

na spletnem portalu *Uprave za varno hrano, veterinarstvo in varstvo rastlin*, na naslovu: <https://www.gov.si/zbirke/storitve/centralni-register-psov-crpsi-2/>, kjer najdete **spletni dostop do podatkov v centralnem registru, kjer lahko z vpisom številke čipa kadar koli preverite podatke o svojem psu**.

Vsi izrazi, zapisani v moški spolni slovnični obliki, se uporabljajo kot nevtralni za lastnice in lastnike.

**Ljubljana, 12. junij 2020 Uprava VZbSi**